Jüri Druus
Jüri Druus (30. jaanuaril 1940 Tartu – 1986) oli eesti koomik, akrobaat, varietee- ja tsirkuseartist. 1958. aastal lõpetas ta Tallinna Tööstuskooli nr 2 laevamonteerija erialal. 1957. aastast esines ta paaris koos Sergei Fatkiniga. Töötas Eesti NSV Riiklikus Filharmoonias akrobaadina. Koos esinesid nad paljudes NSV Liidu linnades ja sotsialismimaades, aga ka Soomes, Prantsusmaal, Kanadas, Egiptuses, Etioopias, Jeemenis, Tansaanias, Keenias, Nigeerias, Kongos ja Ladina-Ameerika riikides.